Jevgeni Satanovski

Jevgeni Janovitš Satanovski (vene keeles Евгений Янович Сатановский; sündinud 15. juunil 1959 Moskvas) on vene orientalist, majandusteadlane ja propagandist. 
Ta on üks Venemaa juhtivaid eksperte Iisraeli, aga ka teiste Lähis-Ida riikide poliitika ja majanduse valdkonnas. 2023. aastast kehtivad talle Ukraina ja Läti sanktsioonid.
Elulugu.
Satanovski on sündinud metallurgiaseadmete projekteerija peres. 1980. aastal lõpetas ta Moskva terase ja sulamite instituudi ning töötas Riikliku Metallurgiatehaste Disainiinstituudi toruvaltsimise osakonnas. 1984. aastal sai isa surma tõttu pere ülalpidamiseks töökoha Moskva metallurgiatehase Sirp ja Vasar tsehhi. 
Alates 1982. aastast tegeles religioosse ekstremismi teemaga NSV Liidu Riiklikus Julgeolekukomitees, olles KGB ohvitser. 
1982. aastal hakkas õppima heebrea keelt. 1980. aastatel lülitus NSV Liidu juutide elu ühiskondlikku korraldusse, kui sai ajaloo-etnograafilise komisjoni liikmeks. 1988 lahkust töölt tehases, asutas finants-tööstusgrupi Ariel ja tegutseb selle presidendina. 1992. aastal asutas Iisraeli Uurimise Instituudi (alates 1995. aastast Iisraeli ja Lähis-Ida Uurimise Instituut, aastast 2005 Lähis-Ida Instituut). Ta on instituudi president ja selle peasponsor. 1999. aastal kaitses ta Venemaa Teaduste Akadeemia Orientalistika Instituudis majandusdoktori väitekirja. Ta oli üks Venemaa Juudi Kongressi asutajatest, asepresident, kes vastutas ilmaliku kõrghariduse, teaduse, kultuuri, heategevuse ja spordi küsimuste eest. 2001–2004 oli selle president. Moskva Riikliku Ülikooli Aasia ja Aafrika Riikide Instituudi judaismiuuringute ja juudi tsivilisatsiooni keskuse Iisraeli uuringute osakonna juhataja. Alates 1998. aastast peab loenguid Moskva Juudi Ülikoolis (Dubnovi-nimeline Kõrgem Humanitaarkool). Jeruusalemma Heebrea Ülikooli juudi tsivilisatsiooni kollegiaalse õpetamise rahvusvahelise keskuse rahvusvahelise nõukogu asepresident. Ajakirjade Diaspora ja Oriental Collection ning Juudi ülikooli bülletääni toimetuskolleegiumide ja Judaistika Raamatukogu akadeemilise nõukogu liige. 
Alates 2019. aastast on ta Vene Föderatsiooni kaitseministeeriumi alluvuses oleva avaliku nõukogu liige ning sõjalise ehituse ja julgeolekuvaldkonna teadusuuringute avaliku nõukogu komisjoni liige. 
Alates 2016. aastast osales ta Venemaa telekanali Rossija propagandasaates "Õhtu Vladimir Solovjoviga", kust vallandati 21. oktoobril 2013, kuna nimetas Venemaa välisministeeriumi pressiesindajat Maria Zahharovat "joovaks rämpsuks" ja ütles, et Zahharovale ei meeldi juudid ja Iisrael. Samuti ütles ta Venemaa asevälisministri Mihhail Bogdanovi kohta: "Ta ei taha Iisraeli suhtes midagi halba, kuid ta on 71-aastane. Ta peab mõtlema tulevikule, kuid Iisrael ei maksa raha. Ja raha liigub kogu islamimaailmas." 
Satanovski juhib ka oma Telegrami kanalit Armageddonitš.
Ta on korduvalt väitnud, et 11. septembri 2001 terrorirünnakute taga USA-s ja oktoobris 2022 Moskvas Nord-Ostis oli Saudi prints Turki bin Faisal Al Saud.
Sanktsioonid.
7. jaanuaril 2023 kehtestas Ukraina tema suhtes sanktsioonid. Blokeeriti tema Ukraina varad. Lisaks lõpetati temaga kauplemine, tühistati kõik tema litsentsid või load, keelati tehingud väärtpaberitega ja autoriõiguste üleandmine.
17. märtsil 2023 lisati ta Läti sanktsioonide nimekirja "Kremli režiimi poolt toimepandud julmuste toetamise" eest koos riiki sisenemise keeluga.